ГОДИШЕН ДОКЛАД ЗА ДЕЙНОСТТА

НЧ „ПРОСВЕТА-1907“

с.Надарево, общ. Търговище

за 2023 г.

 Народно читалище „Просвета -1907“ с.Надарево развива своята дейност като пазител и разпространител на българската култура.

 Реализираните дейности през 2023г., бяха съобразени с приетия културен календар от читалищното настоятелство.

 Читалището ни се опитва да отговаря на предизвикателствата на новото време,запазвайки и съхранявайки българското народно творчество и традиции.Освен чисто културни и образователни функции, читалището ни е и място за публичен достъп, до глобалното информационно общество.

 В художествената самодейност се включват и все по- млади участници с които се изявяваме както в общината,така и в други населени места.Съвместната ни работа с НПО „Ботаника Лайф“ с. Надарево, пенсионерският ни клуб, училището и детската градина ни дава увереност ,че в село като нашето все още има жажда за живот.

Читалищното настоятелство се отчита по изпълнението на задачите от основните насоки за развитие на читалищната дейност и културен календар за 2023 година.

 **Дейности:**

**1.Ръководна и административни:**

 През 2023г. ръководството на НЧ „ Просвета 1907“ с. Надарево провежда заседания във връзка с приемане на бюджета, плана за работа, финансовата отчетност, отчети за дейността, заседания за текущи мероприятия, организиране на празници и др.Читалищния секретар участва в месечните сбирки на ОЧС Търговище, Обучение Европа Директно Шумен информационната среща проведена в Археологически гр.Велики Преслав ,осъществява ежемесечните административни дейности. За популяризиране дейността на читалището ни след всяко проведено събитие или инициатива качваме снимки от него в социалните медии.

 По отношение на материалната база са направени частични ремонти – подмяна на врати и дограма в библиотеката и фоаето със средства на читалището и доброволен труд на членове. За съжаление като цяло читалището е в ужасно състояние и със собствени средства е невъзможно да се оправи.

**2. Библиотечна:**

Библиотечния фонд до момента разполагаме с 12712 библиотечни единици.

 Народно читалище „Просвета-1907” с.Надарево, общ.Търговище участва и спечели проект на Министерството на културата по Програма „Българските библиотеки – съвременни центрове за четене и информираност” - 2023г. Проектът е на стойност 1229,54лв.

 Читалищната библиотека е не само място за раздаване на книги.Тя има образователна функция. В нея се подреждат витрини и изложби,организират се срещи с творци, презентации на книги , конкурси, викторини и др.

 Предоставяне на компютърни, интернет, административни и/или др. услуги :

Отпечатване на материали свързани с обучението на учениците. Презентации свързани с учебния процес, разпечатване на схеми на шевици, набиране и размножаване на текст, изработване на информационни табла. Качване на снимки, видеа в социалните мрежи и имейл, материали. Разпечатване на теми свързани с различни интереси / билки, обичаи и традиции, заболявания, градинарство, автомобили и др. Попълване на документи – декларации и молби.Настройка на телефонни апарати и работа с тях.

**Мероприятия в библиотеката:**

• **Изложби**

– Христо Ботев / рисунки - образа на поета, родната му къща и кораба Радецки/;

- Васил Левски - оцветяване и рисуване тематични картини;

- Международен ден на думата „Благодаря“- представяне на изработените картички;

- „Моята гора“ – пана с природни материал и рисунки;

- С любов към книгите-рисунки от любими български народни приказки ;

-Национален празник / III март оформяне на витрина в библиотеката /;

- Седмица на детската книга-детски рисунки на любими приказни герои;

- Ден на земята- оформяне на витрина с книги и енциклопедии за деца

- Съединението на България – фото изложба /витрина

- Ден на народните будители – витрина с портрети и книги

• **Образователна дейност**

* Табло с флаери „Моята красива България“

**Беседи - разговор под формата на диалог :**

- „Роди се герой – 175 от рождението на Х. Ботев – Викторина, витрина и четене на стихотворения

- 150 г.В. Левски – национален герой, идеолог и организатор на българската национална революция, „Заветите на Левски“- викторина с децата

- 261 год. от рождението на Паисий Хилендарски – Патрон на нашето училище „Как се пише история с перо“-;

- Флора и фауна – беседа какво има в гората;

- Седмица на детската книга

-Трети март – четене на стихове посветени на Освобождението на България от османско робство;

- Ден на народните будители- призентация, беседа и рецитал с деца и възрастни

- От Игнажден до Коледа – народните обичай и традиции в творчеството на Лозинка Йорданова/, викторина;

• **Литературни четения свързана с бележити дати и събития от местен и национален характер**

- „Човекът икона - Васил Левски“- рецитал

- Дора Габе,Чудомир, Елин Пелин – лит. четене с деца за деца

- Ден на народните будители – лит. четене от творчеството на поети и писатели

- В света на Йовковото творчество- литературно утро

- Жул Верн френски писател, автор на приключенски романи, признати за образци на научната фантастика

• **Чествания и годишнини**

- 135 г. от рождението на Дора Габе , българска поетеса

- 195 г. от рождението на Жул Верн френски писател, автор на приключенски романи, признати за образци на научната фантастика – „Капитан Немо“, „От Земята до Луната“, „Пътешествие до центъра на Земята“.

- 125 г. от рождението на Димитър Талев български писател, автор на тетралогията „Железният светилник”, „Преспанските камбани”, „Илинден”, „Гласовете ви чувам” – епопея за живота на българите в Македония.

- 137 г. от рождението на Ран Босилек

 **3.Културно-масова дейност:**

 Всички инициативи в читалището се случват с активна взаимна работа с местното училище, детската градина, с помощта на самодейци доброволци и членове на НЧ като пример за екипна работа в рамките на дейностите, планирани в културния календар на читалището. Традиционно проявите в него са организирани в партньорство между читалища, детска градина, училище и пенсионерски клуб. Съвместните дейности разшириха видимо формата, съдържанието и капацитета на културния живот на територията на селото ни. Тук искам да изкажа огромната си благодарност на Г-жа Иванка Николова, Г-жа Росалина Ангелова и Г-жа Кремена Йорданова за съдействието и помощта за провеждането на различни мероприятия и участието на децата в различни изяви. На Г-н Апостол Апостолов от „Ботаника Лайф“ с.Надарево, който включва и нашето читалище да запознаем децата от детския лагер с традициите и бита на нашето население.

 Сформирали сме няколко колектива: Певческа група „Звънчета“, Театрална група „Мечтатели“ за художествено слово, Група за възстановка на детски игри „Патиланци“, участие в ПГ на ОЧС Търговище.

**Участие на групите :**

**Международни:**

 „Международен фестивал „Българска душа на Святата земя“ раздел худ.слово ГРАН ПРИ

Национални

 **Художествено слово:**

• Фолклорен събор „Петровска китка“ гр.Велики Преслав – грамота

• Национален фолклорен събор на народното творчество и животновъдство

 „Рожен 2023“- грамота

• Национален фолклорен събор „Фисекът пее“ с.Буховци - грамота

• Национален съборна народното творчество „Стража пее, играе и се смее“- I място

• Национален музикално-кулинарен фестивал "Никулденско веселие" в с.Медовина, общ.Попово – златен медал

• Национален музикално-кулинарен фестивал "Никулденско веселие" в с.Медовина, общ.Попово – сребърен медал за дует

**Участие на певческата група при ОЧС Търговище :**

• Фолклорен събор „Петровска китка“ гр.Велики Преслав- грамота

• Национален фолклорен събор на народното творчество и животновъдство „Рожен 2023“- грамота

• Национален съборна народното творчество „Стража пее, играе и се смее“ –грамота

• Празник на село Ловец - грамота

• Национален фолклорен събор „Фисекът пее“ с.Буховци – грамота

•XXIII Национален музикален фестивал „Фолклорен изгрев“ Гранд МОЛ гр. Варна – първо място и купа.

 **Общинки**

• Група „Патиланци“ - „Фестивал на незабравимите от раклата на баба “ с.Г. Соколово- грамота

• Празник на с. Съединение „Илинден“ - две грамоти /индивидуално изпълнение на Дариа Панайотова и ПГ при ОЧС

• Празник в с. Буховци „Спасов ден“- две грамоти /индивидуално изпълнение на Дариа Панайотона и ПГ при ОЧС

• „Охльо – бохльо покажи си рогцата“ две участия – ДТГ „Мечтатели“ , приложно изкуство- 2 грамоти и второ място в категория приложно изкуство- Румяна Герчева

• „Празник на хляба“ с.Острец – ДТГ „Мечтатели“ и ПГ при ОЧС -грамоти

Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото.

 Без да мислим,че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и доброволци.

Председател: /П/ Секретар: /П/

 /Илка Величкова/ /Д. Петрова/